CELEX: 52010SC0743
Language: et
Date: 2010-06-15
Title: Ettepanek: Nõukogu otsus ülemäärase eelarvepuudujäägi olemasolu kohta Taanis

ET
ET    ET
 ---pagebreak---     EUROOPA KOMISJON
                                   Brüssel 15.6.2010
                                   SEK(2010) 743 lõplik
                        Ettepanek:
                   NÕUKOGU OTSUS
   ülemäärase eelarvepuudujäägi olemasolu kohta Taanis
ET                                                      ET
 ---pagebreak---                                                 SELETUSKIRI
   1.        STABIILSUSE JA KASVU PAKTI KOHALDAMINE PRAEGUSES KRIISIOLUKORRAS
   Paljudes ELi liikmesriikides ületab praegu valitsemissektori eelarve puudujääk ELi toimimise
   lepingus (edaspidi „alusleping”) sätestatud kontrollväärtuse 3 % SKPst. Puudujäägi ja võla
   sageli väga järsku suurenemist tuleb vaadelda 2008/2009. aasta finantskriisi ja
   majandussurutise enneolematu ulatuse kontekstis. Oma osa on siin mitmel teguril. Esiteks
   väheneb majandussurutise tagajärjel maksutulu ja suurenevad sotsiaaltoetustega seotud kulud
   (nt töötushüvitised). Teiseks, tunnistades, et eelarvepoliitikal on praeguses erakordses
   majandusolukorras oluline osa, kutsus komisjon 2008. aasta novembris esitatud Euroopa
   majanduse elavdamise kavas, mille Euroopa Ülemkogu kiitis heaks detsembris, üles võtma
   stimuleerivaid fiskaalmeetmeid. Kavaga nähti ette, et stimuleerivad meetmed peavad olema
   õigeaegsed, sihipärased ja ajutised ning vastama eri liikmesriikide rahanduse
   jätkusuutlikkusele ja konkurentsivõimele, kusjuures kõnealuste meetmete kohaldamine tuleks
   majandusolukorra paranedes lõpetada. Mitu riiki on võtnud finantssektori stabiliseerimise
   meetmeid, millest mõned on mõjutanud võlapositsiooni või võivad tulevikus puudujääki ja
   võlga suurendada, kuigi teatavad riikliku toetusega seotud kulud võib tulevikus tagasi saada.
   Komisjon algatab stabiilsuse ja kasvu pakti kohaselt ülemäärase eelarvepuudujäägi menetluse,
   kui liikmesriigi eelarvepuudujääk ületab kontrollväärtuse 3 % SKPst. Stabiilsuse ja kasvu
   pakti 2005. aasta muudatuste eesmärk oli tagada, et ülemäärase eelarvepuudujäägi menetluse
   kõigis etappides võetaks täiel määral arvesse eelkõige majanduslikku olukorda ja
   eelarvepositsiooni. Seega nähakse stabiilsuse ja kasvu paktiga ette raamistik, mis aitab
   valitsustel kujundada poliitika, millega saaks kiiresti taastada kindla eelarvepositsiooni, võttes
   arvesse majandusolukorda, ning sellega tagada riigi rahanduse pikaajaline jätkusuutlikkus.
   2.        ÜLEMÄÄRASE            EELARVEPUUDUJÄÄGI          MENETLUSE        RAAMES     VAREM     VÕETUD
             MEETMED
   Aluslepingu artiklis 126 on sätestatud ülemäärase eelarvepuudujäägi menetlus. Menetlust on
   täpsustatud stabiilsuse ja kasvu pakti osaks olevas nõukogu määruses (EÜ) nr 1467/97
   ülemäärase eelarvepuudujäägi menetluse rakendamise kiirendamise ja selgitamise kohta1.
   Vastavalt aluslepingu artikli 126 lõikele 2 peab komisjon jälgima eelarvedistsipliini järgimist
   kahe kriteeriumi alusel: a) kas valitsemissektori kavandatud või tegeliku eelarvepuudujäägi
   suhe SKPsse ületab kontrollväärtuse 3 % (välja arvatud juhul, kui see suhe on oluliselt ja
   pidevalt vähenenud ning jõudnud kontrollväärtuse lähedasele tasemele või kui
   kontrollväärtuse ületamine on ainult erandlik ja ajutine ning suhe on kontrollväärtuse lähedal)
   ja b) kas valitsemissektori võla suhe SKPsse ületab kontrollväärtuse 60 % (välja arvatud
   juhul, kui see suhe väheneb piisavalt ning läheneb kontrollväärtusele rahuldava kiirusega).
   Artikli 126 lõikes 3 on sätestatud, et juhul, kui liikmesriik ei vasta ühele või mõlemale
   kriteeriumile, peab komisjon koostama aruande. Aruandes tuleb võtta „arvesse ka seda, kas
   1
           EÜT L 209, 2.8.1997, lk 6. Aruandes võetakse arvesse ka dokumenti „Stabiilsuse ja kasvu pakti
           rakendamise täpsustused ning juhised stabiilsus- ja lähenemisprogrammide sisu ja vormi kohta”, mille
           majandus- ja rahandusküsimuste nõukogu 10. novembril 2009 heaks kiitis ja mis on kättesaadav
           aadressil: http://ec.europa.eu/economy_finance/sgp/legal_texts/index_en.htm.
ET                                                       2                                                      ET
 ---pagebreak---    valitsemissektori eelarve puudujääk ületab riigi investeerimiskulutused, samuti kõiki muid
   asjaomaseid tegureid, kaasa arvatud liikmesriigi keskmise pikkusega perioodi majandus- ja
   eelarvepositsioon”.
   Lähtudes Taani ametiasutuste 2010. aasta aprillis esitatud andmetest2 ning komisjoni talituste
   2010. aasta kevadprognoosist, võttis komisjon artikli 126 lõike 3 alusel 12. mail 2010 vastu
   Taanit käsitleva aruande3.
   Seejärel sõnastas majandus- ja rahanduskomitee 27. mail 2010 kooskõlas artikli 126 lõikega 4
   oma arvamuse komisjoni aruande kohta.
   3.        ÜLEMÄÄRASE EELARVEPUUDUJÄÄGI OLEMASOLU
   Taani ametiasutuste poolt 2010. aasta aprillis esitatud andmete kohaselt ulatub
   valitsemissektori eelarve kavandatav puudujääk 2010. aastal 5,4 %ni SKPst ja ületab seega
   kontrollväärtuse 3 % SKPst. Artikli 126 lõike 3 kohases komisjoni aruandes märgiti, et
   puudujääk ei ole kontrollväärtuse (3 % SKPst) lähedal, kuid seda võiks käsitada aluslepingu
   ja stabiilsuse ja kasvu pakti tähenduses erandlikuna. Eelkõige on ülemäärane
   eelarvepuudujääk tingitud tõsisest majandussurutisest aluslepingu ning stabiilsuse ja kasvu
   pakti tähenduses. Komisjoni talituste 2010. aasta kevadprognoosi kohasel peaks Taani reaalne
   SKP pärast 2009. aasta 4,9 % vähenemist suurenema 2010. aastal 1,6 %. 2009. aasta
   majanduslangusega kaasnes eratarbimise, investeeringute ja ekspordi järsk vähenemine
   ülemaailmse finants- ja majanduskriisi tagajärjel ning eelkõige nõudluse vähenemine Taani
   peamiste kaubanduspartnerite (Saksamaa, Ühendkuningriik, Rootsi ja Norra) hulgas. 2010.
   aasta eelarvepuudujääk on tingitud majandussurutisest ja Euroopa majanduse elavdamise kava
   kohaste stimuleerivate meetmete võtmisest Taani ametiasutuste poolt. Kuid kontrollväärtuse
   kavandatavat ületamist ei saa pidada ajutiseks. Komisjoni talituste 2010. aasta
   kevadprognoosi kohaselt peaks eelarvepuudujääk eeldusel, et poliitikat ei muudeta,4
   vähenema 2011. aastal 4,9 %ni SKPst. Aluslepingus sätestatud puudujäägikriteerium ei ole
   täidetud.
   Taani ametiasutuste poolt 2010. aasta aprillis esitatud andmete kohaselt on valitsemissektori
   koguvõlg alla kontrollväärtuse (60 % SKPst), jäädes 2010. aastal 45,1% tasemele SKPst.
   Komisjoni talituste 2010. aasta kevadprognoosi kohaselt peaks võla suhe suurenema 46 %-lt
   SKPst 2010. aastal 49,5 %ni SKPst 2011. aastal, jäädes siiski alla kontrollväärtuse 60 %
   SKPst. Aluslepingu võla kriteerium on täidetud.
   Kooskõlas aluslepingu ning stabiilsuse ja kasvu pakti sätetega analüüsis komisjon oma
   aruandes ka muid asjaomaseid tegureid. Stabiilsuse ja kasvu pakti kohaselt saab neid tegureid
   ülemäärast puudujääki käsitleva otsuse tegemisel võtta arvesse üksnes juhul, kui puudujääk
   2
           Vastavalt nõukogu määrusele (EÜ) nr 479/2009 peavad liikmesriigid esitama komisjonile kaks korda
           aastas andmed valitsemissektori eelarve kavandatud ja tegeliku puudujäägi ning valitsemissektori võla
           taseme kohta. Viimased andmed Taani kohta on kättesaadavad veebilehel:
           http://epp.eurostat.ec.europa.eu/portal/page/portal/government_finance_statistics/excessive_deficit/edp_
           notification_tables.
   3
           Kõik Taani ülemäärase eelarvepuudujäägi menetlust käsitlevad dokumendid on esitatudjärgmisel
           veebilehel:
           http://ec.europa.eu/economy_finance/sgp/deficit/countries/index_en.htm.
   4
           Kõnealuses prognoosis, mis lähtub eeldusest, et poliitikat ei muudeta, on arvesse võetud (osalist)
           loobumist kriisiga seotud erakorralistest meetmetest..
ET                                                        3                                                         ET
 ---pagebreak---    vastab kahele tingimusele: see on kontrollväärtuse lähedal ja ajutine. Taani puhul ei ole need
   kaks tingimust täidetud. Eraldi vaadatuna tunduvad asjaomased tegurid praegu suhteliselt
   soodsad.
   Aluslepingu artikli 126 lõike 4 kohane majandus- ja rahanduskomitee arvamus on kooskõlas
   artikli 126 lõike 3 kohases komisjoni aruandes esitatud hinnanguga.
   Olles võtnud arvesse artikli 126 lõike 3 kohast aruannet ning majandus- ja rahanduskomitee
   artikli 126 lõike 4 kohast arvamust, on komisjon arvamusel, et Taanil on ülemäärane
   eelarvepuudujääk. Selline arvamus, mille komisjon võttis vastu [15. juunil 2010], on vastavalt
   aluslepingu artikli 126 lõikele 5 adresseeritud nõukogule. Komisjon soovitab, et nõukogu
   teeks oma otsuse kooskõlas artikli 126 lõikega 6. Lisaks esitab komisjon nõukogule soovituse
   nõukogu soovituse kohta, mis adresseeritakse Taanile ja mille eesmärk on kõrvaldada
   ülemäärane eelarvepuudujääk vastavalt aluslepingu artikli 126 lõikele 7.
   4.        SOOVITUSED ÜLEMÄÄRASE EELARVEPUUDUJÄÄGI KÕRVALDAMISEKS
   Vastavalt nõukogu määruse (EÜ) nr 1467/97 artikli 3 lõikele 4 kehtestatakse aluslepingu
   artikli 126 lõike 7 kohase soovitusega asjaomasele liikmesriigile maksimaalselt kuuekuuline
   tähtaeg tõhusate meetmete võtmiseks ning tähtaeg ülemäärase eelarvepuudujäägi
   kõrvaldamiseks, mis „peaks olema lõpule viidud puudujäägi kindlakstegemisele järgneval
   aastal, välja arvatud eriasjaolude korral”. Kõnealuse määruse artikli 2 lõikes 6 on sätestatud,
   et aluslepingu artikli 126 lõike 3 kohases komisjoni aruandes käsitletud asjaomaseid tegureid
   tuleb võtta arvesse otsuse tegemisel eriasjaolude olemasolu kohta. Määruse artikli 3 lõikes 4
   on sätestatud, et nõukogu soovitab, et liikmesriik saavutaks „tsükliliselt korrigeeritud
   eelarvetasakaalu minimaalse paranemise aastas, seades sihtmärgiks vähemalt 0,5 % SKPst,
   võtmata arvesse ühekordseid ja muid ajutisi meetmeid, et tagada ülemäärase
   eelarvepuudujäägi kõrvaldamine soovituses kehtestatud tähtaja jooksul”.
   Eriasjaolud, mis on olulised ülemäärase eelarvepuudujäägi menetluse paindlikumaks
   kohaldamiseks kooskõlas stabiilsuse ja kasvu pakti 2005. aasta reformiga, on leidnud Taani
   puhul kinnitust. Eelkõige kaasnes 2009. aasta majanduslangusega eratarbimise,
   investeeringute ja ekspordi järsk vähenemine ülemaailmse finants- ja majanduskriisi tagajärjel
   ning eelkõige nõudluse vähenemine Taani peamiste kaubanduspartnerite (Saksamaa,
   Ühendkuningriik, Rootsi ja Norra) hulgas. 2010. aasta eelarvepuudujääk on tingitud
   majandussurutisest ja Euroopa majanduse elavdamise kava kohaste stimuleerivate meetmete
   võtmisest Taani ametiasutuste poolt.
   Seda silmas pidades on asjakohane kaaluda ülemäärase eelarvepuudujäägi kõrvaldamist
   keskpikas raamistikus tähtajaga 2013. aasta. Tunnistades, et Taani 2010. aasta
   eelarvepositsioon on tingitud kriisi leevendamiseks võetud meetmetest, mille maht ulatus
   2009. aastal 2,2 %ni SKPst ja 2010. aastal 1,3 %ni SKPst ning mis olid nõuetekohaseks
   vastuseks majanduslangusele ja kooskõlas Euroopa majanduse elavdamise kava
   põhimõtetega, ning automaatsete stabilisaatorite vabast toimimisest, peaksid Taani
   ametiasutused rakendama fiskaalmeetmeid 2010. aastal vastavalt kavandatule. Pidades silmas,
   et Taani puhul ei ole tegemist majanduse tõsise tasakaalustamatusega, peaksid Taani
   ametiasutused usaldusväärse ja jätkusuutliku kohandamiskava elluviimiseks tagama
   ajavahemikul 2011–2013 keskmise iga-aastase struktuurse eelarvepositsiooni kohandamise
   ½ % SKPst, täpsustama meetmed, mida tuleb võtta ülemäärase eelarvepuudujäägi
ET                                                4                                                ET
 ---pagebreak---    kõrvaldamiseks 2013. aastaks, kui tsüklilised tingimused seda võimaldavad, ning kiirendama
   eelarvepuudujäägi vähendamist oodatust paremate majandus- või eelarvetingimuste korral.
   Pidades silmas ülemäärase eelarvepuudujäägi kõrvaldamise tähtaega, tuleb ülemäärase
   eelarvepuudujäägi menetluse raames kohaldada tõhustatud järelevalvet, mille käigus
   korrapäraselt ja õigeaegselt jälgitakse eelarve konsolideerimise strateegia rakendamisel tehtud
   edusamme, et tagada ülemäärase eelarvepuudujäägi kõrvaldamine. Seepärast oleks kasulik
   käsitleda kõnealust küsimust aastateks 2010–2013 koostatavate Taani ajakohastatud
   lähenemisprogrammide eri peatükis.
                        Peamiste makromajanduslike ja eelarveprognooside võrdlus
                                                                      2007     2008      2009      2010      2011    2012   2013
                                                                                                                     puud   puud
                                            KOM kevad 2010             1,7     -0,9       -4,9      1,6       1,8
              SKP reaalkasv                                                                                           ub     ub
               (muutuse %)                                            puud
                                            LP veebruar 2010                   -0,9       -4,3      1,3       1,6     2,0    2,3
                                                                       ub
                                                                                                                     puud   puud
                 SKP lõhe1                  KOM kevad 2010²            2,6      0,2       -5,1     -3,9      -2,7
                                                                                                                      ub     ub
        (% potentsiaalsest SKPst)                                     puud
                                            LP veebruar 20103                   0,3       -4,5     -3,9      -3,1    -2,0   -0,9
                                                                       ub
                                                                                                                     puud   puud
        Valitsemissektori eelarve           KOM kevad 2010             4,8      3,4       -2,7     -5,5      -4,9
                                                                                                                      ub     ub
                 positsioon
                 (% SKPst)                                            puud
                                            LP veebruar 2010                    3,4       -2,9     -5,3      -4,1    -3,1   -1,8
                                                                       ub
                                                                                                                     puud   puud
        Esmane eelarvepositsioon            KOM kevad 2010             6,3      4,8       -0,7     -3,4      -2,7
                                                                                                                      ub     ub
                 (% SKPst)                                            puud
                                            LP veebruar 2010                    4,8       -1,3     -3,7      -2,3    -1,2    0,3
                                                                       ub
                                                                                                                     puud   puud
         Tsükliliselt kohandatud            KOM kevad 2010             3,1      3,3        0,6     -3,0      -3,1
                                                                                                                      ub     ub
            eelarvepositsioon1
                 (% SKPst)                                            puud
                                            LP veebruar 2010                    3,2        0,0     -2,8      -2,1    -1,7   -1,1
                                                                       ub
                                                                                                                     puud   puud
    Struktuurne eelarvepositsioon4          KOM kevad 2010             3,1      3,3        0,6     -2,7      -3,1
                                                                                                                      ub     ub
                 (% SKPst)                                            puud
                                            LP veebruar 2010                    3,2        1,4     -1,1      -1,0    -0,8   -0,3
                                                                       ub
                                                                                                                     puud   puud
                                            KOM kevad 2010            27,4     34,2      41,6      46,0      49,5
       Valitsemissektori koguvõlg                                                                                     ub     ub
                 (% SKPst)                                            puud
                                            LP veebruar 2010                   33,4      38,5      41,8      46,2    48,3   48,1
                                                                       ub
    Märkused:
    1
      Programmi raames esitatud teabe alusel komisjoni talituste arvutatud tsükliliselt kohandatud eelarvepositsioon ja SKP
    lõhe.
    2
      Põhineb hinnangulisel potentsiaalsel kasvul, mis on aastatel 2008-2011 vastavalt 1,4 %, 0,6 %, 0,5 % ja 0,9 %.
    3
      Põhineb hinnangulisel potentsiaalsel kasvul, mis on aastatel 2008–2011 vastavalt 1,4 %, 0,6 %, 0,5 % ja 0,9 %.
    4
       Tsükliliselt kohandatud eelarvepositsioon, v.a ühekordsed ja muud ajutised meetmed. Kõige viimase programmi
    kohaselt on ühekordsed ja muud ajutised meetmed 2009. aastal 1,4 % SKPst, 2010. aastal 1,7 %, 2011. aastal 1,1 %,
    2012. aastal 0,9 %, 2013. aastal 0,8 % ja 2015. aastal 0 % SKPst, (kõik puudujääki vähendavad) ning komisjoni talituste
    2010. aasta kevadprognoosi kohaselt 2010. aastal 0,2 % SKPst (puudujääki vähendavad). Metoodika erinevuste tõttu ei
    käsitata programmis esitatud ühekordseid meetmeid komisjoni talituste määratluse kohaselt ühekordsete meetmetena.
    Komisjoni talituste määratlust kasutades oleksid ühekordsed meetmed 2010. aastal 0,2 % SKPst (puudujääki vähendavad)
    ning ülejäänud aastatel null.
    Allikas:
    Lähenemisprogramm (LP); komisjoni talituste 2010. aasta kevadprognoos (KOM); komisjoni talituste arvutused.
ET                                                               5                                                             ET
 ---pagebreak--- ET 6 ET ---pagebreak---                                                Ettepanek:
                                         NÕUKOGU OTSUS
                      ülemäärase eelarvepuudujäägi olemasolu kohta Taanis
   EUROOPA LIIDU NÕUKOGU,
   võttes arvesse Euroopa Liidu toimimise lepingut (edaspidi „alusleping”, eriti selle artikli 126
   lõiget 6,
   võttes arvesse Euroopa Komisjoni ettepanekut,
   võttes arvesse Taani esitatud märkusi
   ning arvestades järgmist:
   (1)     Vastavalt aluslepingu artiklile 126 hoiduvad liikmesriigid valitsemissektori eelarve
           ülemäärasest puudujäägist.
   (2)     Stabiilsuse ja kasvu pakt põhineb eesmärgil tagada riigi rahanduse usaldusväärsus,
           mida on vaja hindade stabiilsuse ning töökohtade loomist soodustava tugeva ja püsiva
           majanduskasvu tagamiseks.
   (3)     Aluslepingu artiklis 126 sätestatud ülemäärase eelarvepuudujäägi menetlusega, mida
           selgitatakse nõukogu määrusega (EÜ) nr 1467/97 ülemäärase eelarvepuudujäägi
           menetluse rakendamise kiirendamise ja selgitamise kohta5 (mis on üks osa stabiilsuse
           ja kasvu paktist), on ette nähtud ülemäärast eelarvepuudujääki käsitleva otsuse
           vastuvõtmine. Aluslepingule lisatud ülemäärase eelarvepuudujäägi menetluse
           protokolliga on ette nähtud täiendavad sätted seoses ülemäärase eelarvepuudujäägi
           menetluse rakendamisega. Nõukogu määruses (EÜ) nr 479/20096 on sätestatud
           üksikasjalikud eeskirjad ja määratlused kõnealuse protokolli sätete kohaldamiseks.
   (4)     Stabiilsuse ja kasvu pakti 2005. aasta reformiga püüti suurendada pakti tõhusust ja
           majanduslikku mõju ning kindlustada riigi rahanduse pikaajaline jätkusuutlikkus. Selle
           eesmärk oli tagada, et ülemäärase eelarvepuudujäägi menetluse käigus võetaks täiel
           määral arvesse eelkõige majanduslikku olukorda ja eelarvepositsiooni. Seega nähakse
           stabiilsuse ja kasvu paktiga ette raamistik, millega toetatakse valitsuse poliitikat kindla
           eelarvepositsiooni kiireks taastamiseks, võttes samas arvesse majandusolukorda.
   5
           EÜT L 209, 2.8.1997, lk 6.
   6
           ELT L 145, 10.6.2009, lk 1.
ET                                                  7                                                  ET
 ---pagebreak---    (5) Aluslepingu artikli 126 lõikega 5 nõutakse, et komisjon esitaks arvamuse nõukogule
       juhul, kui ta arvab, et liikmesriigil on või võib tekkida ülemäärane eelarvepuudujääk.
       Olles võtnud arvesse nii artikli 126 lõike 3 kohast aruannet kui ka majandus- ja
       rahanduskomitee artikli 126 lõike 4 kohast arvamust, on komisjon seisukohal, et
       Taanil on ülemäärane eelarvepuudujääk. Seepärast edastas komisjon [15. juunil 2010]
       nõukogule Taani kohta sellekohase arvamuse7.
   (6) Aluslepingu artikli 126 lõike 6 kohaselt peaks nõukogu kaaluma kõiki asjaomase
       liikmesriigi võimalikke märkusi enne, kui ta pärast üldhinnangu koostamist otsustab,
       kas liikmesriigil on ülemäärane eelarvepuudujääk. Taani puhul jõuti pärast kõnealust
       üldhinnangut järgmistele järeldustele.
   (7) Taani ametiasutuste poolt 2010. aasta aprillis esitatud andmete kohaselt ulatub
       valitsemissektori eelarve kavandatav puudujääk 2010. aastal 5,4 %ni SKPst ja ületab
       seega kontrollväärtuse 3 % SKPst. Kavandatav puudujääk ületab tunduvalt
       kontrollväärtust 3 % SKPst, kuid seda võib pidada erandlikuks aluslepingu ning
       stabiilsuse ja kasvu pakti tähenduses. Ülemäärane eelarvepuudujääk on eelkõige
       tingitud tõsisest majandussurutisest aluslepingu ning stabiilsuse ja kasvu pakti
       tähenduses. Komisjoni talituste 2010. aasta kevadprognoosi kohaselt peaks Taani
       reaalne SKP pärast 2009. aasta 4,9 % suurust vähenemist suurenema 2010. aastal
       1,6 %. 2010. aasta eelarvepuudujääk on tingitud majandussurutisest ja Euroopa
       majanduse elavdamise kava kohaste stimuleerivate meetmete võtmisest Taani
       ametiasutuste poolt. Kuid kontrollväärtuse kavandatavat ületamist ei saa pidada
       ajutiseks. Komisjoni talituste 2010. aasta kevadprognoosi kohaselt peaks
       eelarvepuudujääk eeldusel, et poliitikat ei muudeta, 8 vähenema 2011. aastal 4,9 %ni
       SKPst. Aluslepingus sätestatud puudujäägikriteerium ei ole täidetud.
   (8) Taani ametiasutuste poolt 2010. aasta aprillis esitatud andmete kohaselt on
       valitsemissektori koguvõlg alla kontrollväärtuse (60 % SKPst), jäädes 2010. aastal
       45,1 % tasemele SKPst. Komisjoni talituste 2010. aasta kevadprognoosi kohaselt
       peaks võla suhe suurenema 46 %-lt SKPst 2010. aastal 49,5 %ni SKPst 2011. aastal,
       jäädes siiski alla kontrollväärtuse 60 % SKPst. Aluslepingu võla kriteerium on
       täidetud.
   (9) Vastavalt määruse (EÜ) nr 1467/97 artikli 2 lõikele 4 võib nõukogu artikli 126 lõike 6
       kohases otsuses ülemäärase eelarvepuudujäägi olemasolu kohta asjaomaseid tegureid
       arvesse võtta ainult juhul, kui topelttingimus (eelarvepuudujääk on kontrollväärtuse
       lähedane ja kontrollväärtuse ületamine on ajutine) on täielikult täidetud. Taani puhul ei
       ole kõnealune topelttingimus täidetud. Seepärast ei võeta asjaomaseid tegureid
       käesoleva otsuse tegemisel arvesse,
   7
       Kõik Taani ülemäärase eelarvepuudujäägi menetlust käsitlevad dokumendid on esitatud järgmisel
       veebilehel:
       http://ec.europa.eu/economy_finance/sgp/deficit/countries/index_en.htm.
   8
       Kõnealuses prognoosis, mis lähtub eeldusest, et poliitikat ei muudeta, on arvesse võetud (osalist)
       loobumist kriisiga seotud erakorralistest meetmetest.
ET                                                    8                                                   ET
 ---pagebreak---    ON VASTU VÕTNUD KÄESOLEVA OTSUSE:
                                            Artikkel 1
   Üldhinnangust selgub, et Taanil on ülemäärane eelarvepuudujääk.
                                            Artikkel 2
   Otsus on adresseeritud Taani Kuningriigile.
   Brüssel,
                                               Nõukogu nimel
                                               eesistuja
                                               […]
ET                                               9                 ET